Kaso beurit

Kaso beurit ; (Thysanolaena latifolia) nyaéta jukut gedé anu asalna tina kulawarga Poaceae. Loba kapanggih hirup di wewengkon India, Indochina, Nusantara, nepi ka Tiongkok kidul jeung Pasifik. Gagang kembangna dikumpulkeun, dimangpaatekun pikeun nyieun  sapu. 

Ngaran daérah 
Kaso beurit ieu ogé dipikanyaho ku sababaraha rupa ngaran daérah sapertos: awis, kaso beurit, tamiang balu, tangtang angin (Sd.); menjalin wuwu (Jw.); lantebung, tabu popo (Mak.); jeung lolo (Gal., Ternate). 1987. Tumbuhan Berguna Indonesia I: 206-7. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 150, sebagai T. maxima) Dina bahasa Inggris ieu jukut disebut tiger grass.

 Ciri mandiri 
jmpl|kiri|180px|Habitus
jmpl|kiri|180px|Malai kembang 
Hirup nahun sareng ngarungkun. Tangkalna ajeg, jangkung 200–400 cm, heuras, teu mibanda dahan, remen katempo melenod ; tangkal;buluh  pejel, padet teu molongo. Ligula (létah palapah) wujud membran teu buluan, panjang 1–2 mm, rompang. Lambaran daun wujudna  lanset-lonyod rubak, siga jangat, heuras, nepi ka 30–60 × 3–7 cm; kalayan urat daun anu jelas katempo.RBG Kew - GrassBase: Thysanolaena latifolia. Diakses pada 18/X/2016.

Kembang ngumpul dina malai ageung sareng kabuka dina tungtung  (terminal), lonjong atanapi buleud  endog, 30–60 × 15–30 cm. Régang-régang anu utama 1-3 di unggal nodus (titik percabangan), sumbuna buluan pendék, bagéan handap bébas spikelet, régang panghandapna nepika 30 cm, mibanda gagang lk. 2 mm. Spikelet (bunga rumput) tunggal atawa sapasang, 1,5–1,8 mm. Kariopsis (bulir buah) lonyod, lk. 0,5 mm.Flora of China: Thysanolaena latifolia (Roxburgh ex Hornemann) Honda . Diakses pada 18/X/2016.

 Agihan sareng ékologi 
jmpl|kiri|180px|Puhu daun
Kaso beurit loba kapanggih hirup di Asia tropis jeung subtropis: Pakistan, Nepal, India, Srilangka, Bangladesh, Burma, Indochina, Tiongkok tengah jeung kidul, wewengkon Malesia, Taiwan, Filipina, nepi Nugini. Kaso beurit ieu ogé  ngarandapan naturalisasi di Mauritius, Seychelles, Zambia, Tanzania, Hawaii, California, Hindia Barat jeung Brazil.. 2000. Flora of Taiwan, 2nd ed. 5: 336.e-Monocot: Thysanolaena latifolia (Roxb. ex Hornem.) Honda 

Di Indonesia, Kaso beurit ieu nyebar di kapuloan  Sunda Gedé, Sulawesi, Nusa Tenggara, Maluku nepi ka Papua. Mikaresep tempat-tempat anu teu pati negrak, kaso beurit biasa kapanggih hirup ngarungkun sajumpluk atawa  hirup jeng tangkal séjén saperti di  leuweung hati, kebon awi. Kaso beurit hirup di pipir pasir, gawir , di sela-sela batu, jero rungkun, sisi susukan, kebon jukut, jeung sisi kebon   dina jangkung patempatan palebah  150-2.000 m dpl.  1992. Thysanolaena latifolia (Roxb. ex Hornem.) Honda. In: Mannetje, L.'t and R.M. Jones (Eds). Plant Resources of South-East Asia. No. 4 (Forages): 224-225. PROSEA (Plant Resources of South-East Asia) Foundation, Bogor, Indonesia. (Internet) Record from Proseabase . Diakses pada 18/X/2016.

 Mangpaat
jmpl|kiri|180px|Sapu tina malai kaso beurit
Heyne nyebutkeun cenah di Jawa Tengah, mĕnjalin wuwu ini ngahaja dipelak di lamping-lamping anu nangtawing pikeun nahan  érosi jeung nyingkahkeun tanah longsor; sagigireun éta dipelak pikeun pager. 

Daun-dauna anu ngora dimanfaatkeun pikeun campuran parab ingon-ingon; sareng di Jawa Kulon, malai kembangna  dimangpaatkeun pikeun nyieun sapu. FAO: Thysanolaena latifolia (Roxb. ex Hornem.) Honda 

 Catetan taksonomis 
Thysanolaena latifolia tayalian hiji-hijina anggota marga Thysanolaena anu dipiwanoh; sagigireun éta ogé mangrupi hiji-hijina anggahota Ztribus Thysanolaeneae. 1835. "New genera of Indian grasses." Edinburgh New Philosophical Journal 18: 180. Edinburgh:A. and C. Black [etc.]Kew World Checklist of Selected Plant Families: Thysanolaena Nees. Diakses pada 18/X/2016.Flora of China: Poaceae Tribe Thysanolaeneae. Diakses pada 18/X/2016..

 Dicutat tina 

 Tutumbu ka luar 

 IPNI: Thysanolaena latifolia Honda
 Plants of Taiwan: Thysanolaena latifolia (Roxb. ex Hornem.) Honda
 S'pore Nat. Parks: Thysanolaena latifolia 
 Useful Tropical Plants: Thysanolaena latifolia
 Plant Illustration: Thysanolaena latifolia (Roxb. ex Hornem.) Honda 

Kategori:Poaceae
Kategori:Tutuwuhan industri 
Kategori:Tutuwuhan Indonésia
Kategori:Tutuwuhan
Kategori:Tutuwuha tropis